เทต้มจืดใส่ชามข้าวหมา แล้วน้ำต้มจืดกระเด็นออกมาโดนขาเรา โดนตัว และไม่แน่ใจว่าโดนตามั้ย และอาจจะโดนชามต้มจืดไปด้วย ถ้ามีน้ำลายหมาอยู่ในชามข้าวหมา จะต้องไปฉีดวัคซีนมั้ยครับ และชามสามารถนำไปล้างแล้วเอากลับมากินได้อีกมั้ยครับ ถึงจะยังไม่ล้างทันทีก็ไม่เป็นไรใช่มั้ยครับ เป็นหมาของเราเองครับ สามารถสังเกตอาการหมาไปก่อนได้มั้ยครับ เราล้างแค่มือกับขา ไม่ได้อาบน้ำเปลี่ยนเสื้อผ้าหลังจากเกิดเหตุการณ์ ก็ไม่เป็นไรใช่มั้ยครับ ขอบครับ
สวัสดีค่ะ การสัมผัสกับสัตว์เลี้ยงลูกด้วยนมเช่น สุนัข ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆดังนั้นการที่น้ำลายหมาอาจจะกระเด็นมาโดนตัวเรา ที่ไม่ได้มีแผลอะไร โอกาสรับเชื้อมีน้อยมากๆ หรือถ้าโดนตาแต่เป็นปริมาณน้อย ไม่ได้โดนโดยตรง โอกาสก็มีได้น้อยเช่นกัน โอกาสการติดเชื้อจากการทำความสะอาดภาชนะที่อาจมีน้ำลายติดอยู่ก็มีน้อยจากเหตุการณ์ที่กล่าวมานั้นเสี่ยงน้อย ถ้าสังเกตอาการสุนัขได้ก็อาจสังเกตอาการ ถ้าสุนัขยังปกติดีหลังจากนี้ 10 วันก็แสดงว่าสุนัขน่าจะไม่ได้เป็นโรค แต่หากไม่สบายใจมาก สามารถไปพบแพทย์ที่รพใกล้บ้านเพื่อซักประวัติ ตรวจร่างกายเพื่อประเมินความเสี่ยงอีกครั้งได้